ᱨᱟᱭᱯᱩᱨ ᱦᱚᱱᱚᱛ

ᱨᱟᱭᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱨᱟᱭᱯᱩᱨ ᱥᱚᱦᱚᱨ ᱠᱟᱱᱟ ᱾ ᱦᱚᱱᱚᱛ ᱢᱟᱭᱱᱤᱡᱽ ᱨᱤᱥᱳᱥ ᱨᱮ ᱠᱤᱥᱟᱹᱬ ᱜᱮᱭᱟ ᱟᱨ ᱱᱚᱸᱰᱮ ᱫᱚ ᱟᱹᱰᱤ ᱜᱟᱱ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱢᱮᱱᱟᱜᱼᱟ ᱾ ᱔ ᱢᱤᱞᱤᱭᱚᱱ (᱔᱐ ᱞᱟᱠᱷ) ᱦᱚᱲ ᱮᱞ ᱥᱟᱶᱛᱮ, ᱱᱚᱣᱟ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ (᱒᱐᱑᱑ ᱥᱟᱞ ᱫᱷᱟᱹᱵᱤᱡ) ᱾

ᱱᱟᱜᱟᱢ
ᱨᱟᱭᱯᱩᱨ ᱦᱚᱱᱚᱛ ᱫᱚ ᱡᱚᱛᱚ ᱮᱛᱚᱢ ᱠᱚᱥᱟᱞ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱢᱳᱨᱭ ᱥᱚᱢᱨᱚᱡᱽ ᱨᱮᱱᱟᱜ ᱥᱟᱛᱟᱢ ᱠᱚ ᱢᱟᱱᱟᱣ ᱣᱟᱠᱚ ᱛᱟᱦᱮᱸᱫ ᱾ ᱨᱟᱭᱯᱩᱨ ᱥᱚᱦᱚᱨ ᱡᱤᱞᱤᱧ ᱚᱠᱛᱚ ᱫᱷᱟᱹᱵᱤᱡ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱴᱨᱟᱰᱤᱥᱚᱱᱟᱞ ᱠᱤᱞᱟ ᱫᱚ ᱠᱚᱱᱴᱨᱚᱞᱮᱰ ᱦᱩᱭᱩᱜ ᱠᱟᱱᱟ, ᱦᱮᱭᱦᱟᱭ ᱨᱟᱡᱟ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱨᱟᱭᱯᱩᱨ ᱥᱚᱦᱚᱨ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱠᱷᱚᱱ ᱢᱮᱱᱟᱜᱼᱟ, ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱠᱤᱞᱟ ᱨᱮᱱᱟᱜ ᱢᱟᱨᱮ ᱛᱷᱟᱱ ᱟᱨ ᱠᱷᱚᱸᱰᱦᱟᱨ ᱧᱮᱞ ᱧᱮᱞ ᱠᱚ ᱥᱮᱱ ᱫᱟᱨᱮ ᱭᱟ ᱠᱚ ᱾ ᱥᱟᱛᱣᱟᱦᱟᱱ ᱨᱟᱡᱟ ᱫᱚ ᱱᱚᱣᱟ ᱛᱷᱮᱱ ᱫᱚᱥᱟᱨᱼᱛᱤᱥᱟᱨ ᱥᱟᱭ ᱥᱮᱨᱢᱟ ᱫᱷᱟᱹᱵᱤᱡ ᱥᱟᱥᱚᱱ ᱠᱮᱜᱼᱟ ᱾

ᱚᱛᱱᱚᱜ
ᱱᱚᱣᱟ 22° 33' N ᱠᱷᱚᱱ 21°14'N ᱚᱥᱟᱨ ᱟᱨ 82° 6' to 81° 38'E ᱫᱤᱥᱟᱹ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱪᱮᱛᱟᱱ ᱢᱚᱦᱟᱱᱟᱫᱤ ᱜᱟᱰᱟ ᱜᱷᱟᱴᱤ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱴᱷᱟᱶ ᱟᱨ ᱮᱛᱚᱢ ᱟᱨ ᱥᱟᱢᱟᱝ ᱨᱮ ᱥᱤᱢᱟᱹ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱞᱮᱠᱟ, ᱦᱚᱱᱚᱛ ᱫᱚ ᱵᱟᱨᱭᱟ ᱢᱩᱬ ᱚᱛᱮᱛ ᱰᱤᱵᱤᱡᱚᱱ ᱨᱮ ᱦᱟᱴᱤᱧ ᱟᱠᱟᱱᱟ : ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱴᱟᱺᱰᱤ ᱟᱨ ᱵᱩᱨᱩ ᱴᱚᱴᱷᱟ ᱾

ᱠᱚᱧᱮ ᱥᱮᱫ ᱨᱮ ᱵᱤᱞᱟᱥᱯᱩᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱮᱛᱚᱢ ᱨᱮ ᱫᱷᱟᱢᱛᱟᱨᱤ ᱦᱚᱱᱚᱛ ᱟᱨ ᱜᱚᱨᱤᱭᱟᱵᱚᱸᱫᱽ ᱦᱚᱱᱚᱛ ᱢᱮᱱᱟᱜᱼᱟ ᱾ ᱥᱟᱢᱟᱝ ᱨᱮ ᱢᱚᱦᱟᱥᱢᱩᱸᱫᱽ ᱦᱚᱱᱚᱛ ᱢᱮᱱᱟᱜᱼᱟ ᱟᱨ ᱯᱟᱪᱮ ᱨᱮ ᱫᱩᱨᱜᱽ ᱦᱚᱱᱚᱛ ᱢᱮᱱᱟᱜᱼᱟ ᱾

ᱢᱟᱦᱟᱱᱟᱫᱤ ᱜᱟᱰᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾

ᱵᱷᱟᱜᱽ
ᱨᱟᱭᱯᱩᱨ ᱦᱚᱱᱚᱛ ᱫᱚ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱑᱓ ᱛᱟᱦᱥᱤᱞ ᱟᱨ ᱑᱕ ᱨᱟᱡᱽᱥᱣᱟ ᱵᱞᱚᱠ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱱᱚᱸᱰᱮ ᱵᱟᱨᱭᱟ ᱫᱤᱥᱚᱢ ᱫᱚᱨᱵᱟᱨ ᱵᱟᱪᱷᱱᱟᱣ ᱴᱚᱴᱷᱟ (ᱨᱟᱭᱯᱩᱨ ᱟᱨ ᱢᱚᱦᱟᱥᱟᱢᱩᱸᱫᱽ) ᱟᱨ ᱑᱓ ᱯᱚᱱᱚᱛ ᱫᱚᱨᱵᱟᱨ (ᱪᱷᱚᱛᱤᱥᱜᱚᱰ ᱵᱤᱫᱷᱟᱱ ᱥᱚᱵᱷᱟ) ᱵᱟᱪᱷᱱᱟᱣ ᱴᱚᱴᱷᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱩᱬ ᱪᱟᱥ ᱫᱷᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱕᱐ ᱠᱷᱚᱱ ᱰᱮᱦᱮᱨ ᱢᱟᱨᱟᱝ ᱟᱨ ᱛᱟᱞᱟᱢᱟᱞᱟ ᱛᱮ ᱵᱮᱯᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱑᱐,᱐᱐᱐ ᱠᱷᱚᱱ ᱰᱮᱦᱮᱨ ᱦᱚᱲ ᱫᱚ ᱨᱚᱡᱽᱜᱟᱨ ᱧᱟᱢᱚᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱟᱭᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱔᱐,᱖᱒,᱑᱖᱐ ᱢᱮᱱᱟᱜᱼᱟ, ᱞᱟᱭᱵᱮᱨᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱾  ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱳᱨᱮᱜᱚᱱ ᱾ ᱱᱚᱣᱟ ᱥᱤᱧᱚᱛ ᱨᱮ ᱕᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱘᱐᱐ ᱫᱚᱦᱨᱟ ᱢᱤᱞ) ᱓᱑᱐ ᱛᱟᱦᱮᱸᱱ ᱨᱮᱱᱟᱜ ᱦᱚᱲ ᱮᱞ ᱵᱚᱞ ᱨᱮᱱᱟᱜ ᱰᱮᱱᱥᱤᱴᱤ ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚ ᱓᱔.᱖᱕% ᱛᱟᱦᱮᱸ ᱠᱟᱱᱟ ᱾ ᱨᱟᱭᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱗᱖.᱔᱓% ᱨᱮᱱᱟᱜ ᱥᱮᱪᱮᱫ ᱫᱚᱨ ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱙.᱖᱙% ᱦᱚᱲ ᱫᱚ ᱦᱤᱱᱫᱤ, ᱕.᱑᱗% ᱩᱰᱤᱭᱟ, ᱑.᱑᱖% ᱥᱤᱱᱫᱷᱤ, ᱐.᱙᱔% ᱢᱟᱨᱟᱴᱷᱤ, ᱐.᱗᱐% ᱵᱟᱸᱜᱟᱞᱤ, ᱐.᱕᱗% ᱩᱨᱫᱩ, ᱐.᱔᱙% ᱛᱮᱞᱩᱜᱩ, ᱐.᱔᱐% ᱜᱩᱡᱽᱨᱟᱛᱤ ᱟᱨ ᱐.᱔᱐ ᱯᱚᱧᱡᱟᱵᱤ ᱩᱱᱠᱩᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾ 2011 Census of India, Population By Mother Tongue

ᱯᱟᱹᱨᱥᱤ ᱫᱚ ᱦᱤᱱᱫᱤ ᱟᱨ ᱪᱷᱚᱛᱛᱤᱥᱜᱚᱲᱤ ᱢᱮᱱᱟᱜᱼᱟ, ᱥᱟᱶᱛᱮ ᱴᱚᱴᱷᱟ ᱨᱮ ᱟᱹᱫᱤᱵᱟᱹᱥᱤ ᱫᱚ ᱦᱟᱞᱵᱤ, ᱜᱚᱸᱰᱤ, ᱵᱷᱩᱸᱡᱤᱭᱟ ᱞᱮᱠᱟᱱ ᱨᱚᱲ ᱢᱮᱱᱟᱜᱼᱟ ᱾ ᱵᱷᱩᱸᱡᱤᱭᱟ, ᱗᱐᱐᱐ ᱵᱷᱩᱸᱡᱤᱭᱟ ᱟᱹᱫᱤᱵᱟᱹᱥᱤ ᱤᱫᱤ ᱛᱮ ᱨᱚᱲ ᱟᱠᱚ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 wildlife sanctuaries of Raipur District
 Raipur district gazetteer ᱥᱟᱱᱛᱟᱲᱤ ᱨᱟᱭᱯᱩᱨ-ᱨᱟᱥᱢᱤ   

ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ